Period: Old Babylonian
Genre: Literary
Transliteration:
<SURFACE>
...ul sa₇ mi₂ zid-de₃-eš dug₄-ga me gal-gal šu ŋal₂-le
{d}nin-imma₃ nin gal šag₄ kug-ta nam dug₃-ga tar-ra šag₄-ga ši-in-da-ŋal₂
...ak-zu-še₃ kilib₃ ki-ta ŋal₂ niŋ₂-nam-ma-ni zag dib
inim mah niŋ₂-nam dim₂...tud ulutim₂-bi...kug-ge
{d}a-ru-ru šag₄ kukku₂-ga...e šu de₆-a-ni saŋ giggi
zi-ŋal₂...a-na lu zi-ŋal₂-a dur kud-bi nam tar-ra
bur-šu-ma...en-lil₂-da šag₄-kuš₂-u₃ dug₄-ga-ni an-da si sa₂
eridug{ki} galam kad₄ temen an-ki-a-ka...dug₃ til₃-i
ad-gi₄-gi₄ šag₄-kuš₂-u₃ a-a ugu-na UN-gal egir₂-gin₇ mah kilib₃ ur₄
an mah...bi i-ri-in-ga-ra niŋ₂ mu-ni-mu₂-mu₂
nin...mah-di nir il₂ buluŋ₃ {d}a-nun-na dirig-ga
{d}nin-imma₃ a₂-ŋal₂ išib keš₃{ki}a nin gal mah an-ki-a šu...
nin gal ki-ur₃-ra a₂-aŋ₂-ŋa₂-bi zu-zu me dirig-ga ur₄-ur₄
saŋ-il₂ igi-du diŋir gal-e-ne nam-nin-e zag dib
nin e₂-kur-ra me kilib₃ hal-ha šu-luh kug-ga zu-zu
{d}nin-imma₃...<unk> ni a...a₂-aŋ₂-ŋa₂ šum₂-mu zu-a
šu mu₂-mu₂ nam-šita dug₄-ga-ni {d}a-nun-na ŋeš la₂
nin šag₄-kuš₂-u₃ nibru{ki} {d}kur-gal-la...a nu-zu
ad-gi₄-gi₄ ki...ba inim tah-he e...a
e-ne-da nu...a₂-aŋ₂-ŋa₂ e₂-kur-ta nu-e₃
{d}nin-imma₃ an-ki-a a-ra₂ šum₂-mu za-e ši-in-ga-me-en-na
in-nin₉-da šag₄-kuš₂-u₃ gal-zu me₃ šen-šen gu₂ la₂-e
...bi diŋir na-me nu-tuku₄ ki-us₂-bi-eš mu-un-gin₆-ne₂
...pa₃-da im-hul gig nin-bi
...
<SURFACE>
ka-tu₆-ŋal₂ šud₃-da-ni u₁₈-ru-na a-ra₂-ni ki-gal-le kur-gal-la a-ra₂-ni saŋ-us₂
nin e₂-kur-ra me kilib₃ hal-ha šu-luh kug-ga zu-zu
saŋ-en₃-tar me niŋ₂-nam-ma kad₄ dug₄-ga-ni ki-bi-še₃ ŋar-ra
diŋir gal-gal-e-ne ki-us₂-bi sug₂-ga u₄-šu₂-uš-e zu-a
e₂-šu-me-ša₄ ki-tuš kug u₄-ta-u₁₈-lu tab-ba-ni gal-me-en
e₂-šag₄-mah ki-nud kug ur-saŋ gal-la a₂-ŋal₂ mah-bi-me-en
a₂-nud-da ki ni₂ dub₂-bu-da-ni dug₃ barag₂-ga-zu-ne
ŋidlam-ni-ta gu₂ la₂-ni u₃ dug₃ ku-ku-ni
inim-ŋar sag₉-ga-ŋu₁₀ na-an-ni e-ne-ra dug₄-mu-na-ab
{d}nin-imma₃ gaba-ŋal₂ e₂-zu sipad zid na-an-ni u₄-šu₂-uš-e lu₂ sag₉-ge-bi he₂-me-en
nin ki-ur₃-ra mi₂ zid dug₄-ga dub₃ kug-ga peš-a
{d}nin-imma₃ ki nam-tar-ra {d}en-lil₂-la₂ sun₅-na mah-di
šud₃ a-ra-zu-a sipad na-an-ni ud-bi-še₃ ŋeštug₂-ga de₅-ga
{d}nin-imma₃ nin banda₃{da} zu-a inim niŋ₂ galam du₁₂-du₁₂
na-an-ni e₂ ni₂-tuku ki-tuš ne-ha bala dug₃ ud asil-la₂ mu ma-dam u₄-šu₂-uš al dug₄-ga-ni-ib
{d}nin-imma₃ {d}a-ba₄-ba₄ mar-mah e₂-kur-ra za₃-mi₂-zu dug₃-ga-am₃
<RULING>
mu šid-bi <unk>

Cuneiform:
<SURFACE>
...𒌌𒅊𒊩𒍣𒉈𒌍𒅗𒂵𒈨𒃲𒃲𒋗𒅅𒇷
𒀭𒎏𒅊𒎏𒃲𒊮𒆬𒋫𒉆𒄭𒂵𒋻𒊏𒊮𒂵𒅆𒅔𒁕𒅅
...𒀝𒍪𒂠𒆸𒆸𒆠𒋫𒅅𒃻𒉆𒈠𒉌𒍠𒁳
𒅗𒈤𒃻𒉆𒁶...𒌅𒅊𒀩𒁉...𒆬𒄀
𒀭𒀀𒊒𒊒𒊮𒈪𒈪𒂵...𒂊𒋗𒁺𒀀𒉌𒊕𒈪
𒍣𒅅...𒀀𒈾𒇻𒍣𒅅𒀀𒄙𒋻𒁉𒉆𒋻𒊏
𒁓𒋗𒈠...𒂗𒆤𒁕𒊮𒊨𒅇𒅗𒂵𒉌𒀭𒁕𒋛𒁲
𒉣𒆠𒃴𒆒𒋼𒀭𒆠𒀀𒅗...𒄭𒋾𒄿
𒀜𒄄𒄄𒊮𒊨𒅇𒀀𒀀𒌋𒅗𒈾𒌧𒃲𒂠𒁶𒈤𒆸𒆸𒌴
𒀭𒈤...𒁉𒄿𒊑𒅔𒂵𒊏𒃻𒈬𒉌𒊬𒊬
𒎏...𒈤𒁲𒉪𒅍𒉽𒉽𒀭𒀀𒉣𒈾𒋛𒀀𒂵
𒀭𒎏𒅊𒀉𒅅𒈨𒋙𒀭𒄲𒆠𒀀𒎏𒃲𒈤𒀭𒆠𒀀𒋗...
𒎏𒃲𒆠𒃡𒊏𒀉𒉘𒂷𒁉𒍪𒍪𒈨𒋛𒀀𒂵𒌴𒌴
𒊕𒅍𒅆𒁺𒀭𒃲𒂊𒉈𒉆𒎏𒂊𒍠𒁳
𒎏𒂍𒆳𒊏𒈨𒆸𒆸𒄬𒄩𒋗𒈛𒆬𒂵𒍪𒍪
𒀭𒎏𒅊...<unk>𒉌𒀀...𒀉𒉘𒂷𒋧𒈬𒍪𒀀
𒋗𒊬𒊬𒉆𒋖𒅗𒂵𒉌𒀭𒀀𒉣𒈾𒄑𒇲
𒎏𒊮𒊨𒅇𒂗𒆤𒆠𒀭𒆳𒃲𒆷...𒀀𒉡𒍪
𒀜𒄄𒄄𒆠...𒁀𒅗𒈭𒄭𒂊...𒀀
𒂊𒉈𒁕𒉡...𒀉𒉘𒂷𒂍𒆳𒋫𒉡𒌓𒁺
𒀭𒎏𒅊𒀭𒆠𒀀𒀀𒁺𒋧𒈬𒍝𒂊𒅆𒅔𒂵𒈨𒂗𒈾
𒅔𒎐𒁕𒊮𒊨𒅇𒃲𒍪𒀞𒊿𒊿𒄘𒇲𒂊
...𒁉𒀭𒈾𒈨𒉡𒇧𒆠𒍑𒁉𒌍𒈬𒌧𒄀𒉌
...𒅆𒊒𒁕𒅎𒅆𒌨𒍼𒎏𒁉
...
<SURFACE>
𒅗𒅲𒅅𒆃𒁕𒉌𒍇𒊒𒈾𒀀𒁺𒉌𒆠𒃲𒇷𒆳𒃲𒆷𒀀𒁺𒉌𒊕𒍑
𒎏𒂍𒆳𒊏𒈨𒆸𒆸𒄬𒄩𒋗𒈛𒆬𒂵𒍪𒍪
𒊕𒇷𒋻𒈨𒃻𒉆𒈠𒆒𒅗𒂵𒉌𒆠𒁉𒂠𒃻𒊏
𒀭𒃲𒃲𒂊𒉈𒆠𒍑𒁉𒁻𒂵𒌓𒋙𒍑𒂊𒍪𒀀
𒂍𒋗𒈨𒁺𒆠𒆪𒆬𒌓𒋫𒍇𒇻𒋰𒁀𒉌𒃲𒈨𒂗
𒂍𒊮𒈤𒆠𒈿𒆬𒌨𒊕𒃲𒆷𒀉𒅅𒈤𒁉𒈨𒂗
𒀉𒈿𒁕𒆠𒉎𒂀𒁍𒁕𒉌𒄭𒁖𒂵𒍪𒉈
𒊩𒍑𒁮𒉌𒋫𒄘𒇲𒉌𒅇𒄭𒆪𒆪𒉌
𒅗𒃻𒊷𒂵𒈬𒈾𒀭𒉌𒂊𒉈𒊏𒅗𒈬𒈾𒀊
𒀭𒎏𒅊𒃮𒅅𒂍𒍪𒉺𒇻𒍣𒈾𒀭𒉌𒌓𒋙𒍑𒂊𒇽𒊷𒄀𒁉𒃶𒈨𒂗
𒎏𒆠𒃡𒊏𒊩𒍣𒅗𒂵𒄭𒆬𒂵𒄫𒀀
𒀭𒎏𒅊𒆠𒉆𒋻𒊏𒀭𒂗𒆤𒇲𒁔𒈾𒈤𒁲
𒆃𒀀𒊏𒍪𒀀𒉺𒇻𒈾𒀭𒉌𒌓𒁉𒂠𒄑𒌆𒉿𒂵𒊑𒂵
𒀭𒎏𒅊𒎏𒌉𒁕𒍪𒀀𒅗𒃻𒃴𒌇𒌇
𒈾𒀭𒉌𒂍𒉎𒌇𒆠𒆪𒉈𒄩𒁄𒄭𒌓𒂰𒇲𒈬𒈠𒁮𒌓𒋙𒍑𒀠𒅗𒂵𒉌𒅁
𒀭𒎏𒅊𒀭𒀀𒂷𒂷𒈥𒈤𒂍𒆳𒊏𒍠𒊩𒍪𒄭𒂵𒀀𒀭
<RULING>
𒈬𒋃𒁉<unk>